JohanHeinsen/ENO huggingface dataset:
Ribe Stifts Adresseaviser, 1841-08-24
Landeiendom tilkjøbs. J Omegnen af Kolding, i en frugtbar og skovrig Egn, er en Gaard til Salg: Bygningerne bestaae af Grundmuur og afgive en beqvem og behagelig Bopæl. Gaardens Hartkorn er ny Matrikul 2 Tdr. 3 Skpr., har et Areal af 90 Tdr. Land gode Jorder. Skatterne ere 16 a 18 Rd. HC. aarlig. Tienderne for bestandig akkorderede. Besætningen er 4 Heste, 26 Høveder og 10 Faar. Den aarlige Udsæd er 6 Tdr. Rug, 6 Tdr. Byg, 12 Tdr. Havre, 2 Tdr. Boghvede, foruden Staldfodring, Kartofler, Ærter og Vikker. Eng, Mergel, Skov og Tørvejord haves, og er Marken saavelsom Skoven indhegnet. - Man behage personlig eller i portofrie Breve, snarest muligt, at henvende sig til Fuldmægtig Kralund i Kolding.
Ribe Stifts Adresseaviser, 1841-08-24
Jfølge Skifterettens Begjæring blive følgende Stervboet, efter Aftægtsmand Jens Jensen Back i Ulfborg Sogn, tilhørende Eiendomme, nemlig: Halvdelen af Sønder=Vosborg Laxesiskerie, i Fællig med Niels Lauridsen Broe, af Hartkorn 1 Td. Halvdelen af Parcellen Nr. 6 paa Gjedsted Kjær i Wemb. Sogn af Hartkorn 2 Fdkr. 1 eenogtredive fyrgetyvd. Alb. Engparcellerne Nr. 172 og 173 af Sønder=Vosborg Hovedgaardstaxt af Hrtkr. 1 Skp. 1 Fdkr. 1 tre tiend. Alb. og Hestehaugeknakkerne Nr. 180 af Sønder-Vosborgs Hovedgaardstaxt Hartkorn 3 Fdkr. 1 fire tiend. Alb. stillede til Bortsalg ved 3de offentlige Auctioner, som afholdes Løverdagen d. 18 Septb. samt 2den og 16de October d. A. om Formiddagen Kl. 10, de 2de 1ste Auctioner her paa Contoiret og den sidste paa Gaarden Back i Ulfborg Sogn. Hvilket herved til alle Vedkommendes Efterretning bekjendtgjøres i Henhold til Pl. 22. Apr. 1817. Ulfborg Hind Herredscontoir i Ringkjøbing d. 20. Au John Finsen. gust 1841.
Ribe Stifts Adresseaviser, 1841-08-24
Alle og Enhver, som maatte have Noget at fordre i Stervboerne efter Aftægtsmand Jens Jensen Back i Ulfborg Sogn og Fruentimmeret Maren Jørgensdatter af Fjand i S. Nissum Sogn, indkaldes herved med 12 Ugers Varsel til at anmelde og beviisliggjøre saadant deres Krav for undertegnede Stifteforvalter. Ulfborg Hind Herredscontoir i Ringkjøbing d. 20. Au John Finsen. gust 1841.
Ribe Stifts Adresseaviser, 1841-08-24
Ved Proclama af Dags Dato, som vil blive læst i vedkommende Retter, ere Creditorerne i Stervboet efter Enkemadame Sophie Dorthea Groth født Grøn heraf Byen indkaldte, med 12 Ugers Varsel, til for undertegnede Skifteforvalter at anmelde og beviisliggjøre deres Fordringer inden fornævnte Tids Forløb; hvilket herved endvidere bekjendtgjøres. Byfogedcontoiret i Holstebroe, den 17. August 1841. C. N. Petersen.
Ribe Stifts Adresseaviser, 1841-08-24
To a tre Værelser med Adgang til Kjøkken &c. kunne faaes tilleie til næste Mikkelsdag. Adressekomptoiret anviser.
Ribe Stifts Adresseaviser, 1841-08-24
For en eenlig Person tilbydes til Mikkelsdag en Leilighed i Sønderportsgade bestaaende af 2 eller 3 Værelser. Adressecontoiret anviser.
Ribe Stifts Adresseaviser, 1841-08-24
Rettelse. J f. A., 2. Kol., 2. Sp., 38 Linie, stod, 25 Mand istedetfor 500.
Ribe Stifts Adresseaviser, 1841-08-27
Kongelig allernaadigst privilegeret. ord. ge. Sie AdresAvis, som forsendes med Brevposten, overalt i de danske Stater. Nr. 69. Fredagen den 27de August. Redigeres af C. Hyphoff. Udgives af Chr. sal. Hyphoff.
Ribe Stifts Adresseaviser, 1841-08-27
Udenlandske Efterretninger. Frankerig. Jfølge Moniteuren" har den Modstand, som beskatningen har fremkaldt i nogle Departementer, antaget en ny Karakter. Det er aabenbart, siger Bladet, at Republikanerne og Legitimisterne have grebet dette Paaskud for at indvirke paa befolkningens Stemning. At Ministeriet ikke har isinde at formilde sine Forholdsregler, kan man see af Slutningen af samme Artikel, hvori det hedder: "De Hindringer, som møde Regjeringen, og den momentane Forlegenhed, man søger at berede den, vil ikke afholde den fra at naae sit Maal. Beskatningen maa og vil skee.
Ribe Stifts Adresseaviser, 1841-08-27
D. 16. Aug. har Beskatningen i Toulouse igjentaget sin Begyndelse og blev fortsat d. 17de. En kelte Sammenløb fandt vel endnu Sted, men de bleve let adsplittede ved Tropperne. Mange negte at aabne deres Dørre for Skatteembedsmændene.
Ribe Stifts Adresseaviser, 1841-08-27
J Bordeaux, hvor de Fængsledes Antal beløber sig til 194, og i Agen herskede Rolighed, i Villeneuve var et Linieregiment rykket ind, uden at møde nogen Modstand. J Boulogne havde d. 17de fundet nogle Uroligheder Sted af en anden Art J Anledning af den store Armee Søiles Jndvielse havde den aristokratiske Deel af Nationalgaarden et Bal i Theatret. Den udelukkede Deel af Garden, forenede sig med Folket udenfor Theatret, sangMarsellaisen, raabte: leve Louis Napoleon, ned med Louis Philip, ned med Englænderne, og sloge Vindverne ind, indtil Hoben endelig blev adsplittet af Tropperne; 20 Personer bleve fængslede. - Om en Afvæbning af Admiral Hugons Eskadre tales Jntet fra Toulon. Jkke destomindre paastaaer man, at de fremmede Magter paany have andraget paa en Afvæbning, hvilken Kabinettet nu ogsaa for en Deel synes at ville iværksætte, idet der skal være afgaaet befalinger i denne Anledning til Brest og Toulon, ligesom ogsaa "Moniteuren", beretter, at Soldaterne af Klassen for 1834 umiddelbart efter Jnspektions=Reven ville erholde Tilladelse til at vende hjem. Marschal Soult skal vægre sig ved at lade en saa fuldstændig Afvæbning indtræde, som flere af hans Kollegaer og de fremmede Magter ønske. - Skatkamrets Reserve skal siden sidste Sessions Slutning have formeret sig 6 Mill., og Hr. Humann har yttret, at om end ikke Laanet, ganske kan opgives vil det dog nu kunne reduceres til mindre end det Halve, da Regjeringen ikke meere behøver en saa stor Sum, som Kamrene have voteret. England. Det nye Parlament er aabnet d. 19de ds. af Lordkantsleren. - J Manchester blev d. 17de afholdt en Forsamling af dissenterede Præster, hvori en Adresse til Dronningen blev besluttet og Ophævelse af Kornlovene. - Beretninger fra New York af 7de Aug. mælde, at MLeods Proces vil begynde d. 19de Sept. i Utica.
Ribe Stifts Adresseaviser, 1841-08-27
Spanien. J Malaga, Sevilla og Granada vare Uroligheder udbrudte; man kjendte endnu ikke Aarsagen. - En Hr. Carrasco, der levende havde understøttet Dronningens Jnteresse i Formyndersagen, er ankommen fra Paris til Madrid. Man forsikkrer, at han er forsynet med hemmelige Jnstructioner til at fremkalde en Kontra-Revolution i Spanien.
Ribe Stifts Adresseaviser, 1841-08-27
Preussen. Hr. Thiers har, efter otte Dages Ophold i Berlin, forladt denne Stad for over Dresden og Prag at begive sig til Wien. Dagen før han reiste nød han, efter sit eget Ønske, den Ære at blive modtaget af Kongen. Audientsen, varede kun et Kvarteer. At Hr. Thiers paa denne Reise udfører politiske Forretninger, troer Jngen; men vist er det, at han vil gjøre sig bekjendt med Tydskland og dets Befolkning, for som Historieskriver at drage Nytte deraf. Vi have hedder det fra Berlin - modtaget ham som en mærkværdig Mand og som vor Gjæst, nogle unge Mennesker havde vel ifinde at bringe ham en Standchen i det tydske Sprog (som han ikke forstaaer) og give ham et Pereat som Tydsklands tidligere Modstander; men dette kom ikke til Udførelse, og Alle have viist ham loyal Opmærksomhed.
Ribe Stifts Adresseaviser, 1841-08-27
Orienten. Lord Ponsonby opbyder al sin Jndflydelse for at bringe en Formæling istand mellem Said Pascha og Sultanens Søster. Nu da man er færdig med Kandien, hedder det fra Konstantinopel, udruster man en Expedition mod Tunis og Tripolis, istedet for at tænke paa Syrien. Expeditionen skal især gjælde Tunis, hvis Bey har vægret sig ved at betale den aarlige Tribut. - Efter at Pesten ikke har viist sig i Konstantinopel siden Quarantænens Jndførelse, har den nu viist sig der paa tre Steder. - Mellem de ved Scutari leirede Tropper har man opdaget en Sammensværgelse, der blot havde til Hensigt at overfalde Vagten og derpaa flygte til Hjemmet. 500 bleve grebne og dømte til Stokkeprygel, under hvilken Straf de fleste opgav Aanden. - Det var Natten mellem 28. og 29. Juli, at Branden i Smyrna udbrød. Antallet af de brændte Huse angives til 10,000 og Skaden anslaaes til 60 M. Pistre. Den af Tyrkerne og Jøderne beboede Deel af Staden har lidt meest. Sultanen har skjenket de Brandlidte en Sum af 150000 Piastre, og 20,000 Kil. Meel. Under Branden havde 40 tyrkiske Kvinder og Børn taget deres Tilflugt til en Steen Moschee, hvor de næste Dag Alle fandtes kvalte af Røg og Hede. Som sædvanlig, hedder det i et Brev fra Smyrna, have Grækerne ogsaa ved denne Leilighed opført sig nederdrægtigt ved at plyndre og stiæle, ja spotte de Ulykkelige; de skulle endogsaa under den høieste Nød have forlangt 10,000 Piastre for at lade deres Sprøiter hjælpe ved Slukningen.
Ribe Stifts Adresseaviser, 1841-08-27
Jndenlandske Efterretninger. H. M. Kongens Helbred vinder dagligen i Styrke ved Sommeropholdet paa Sorgenfri Slot. Jkke alene gjør Allerhøistsamme sig jevnlig Bevægelse i Slottets Værelser, men har ogsaa flere Gange promeneret i Slotshaven. Da Opholdet paa Sorgenfri convenerer H. M. saa vel, har Allerhøistsamme, bestemt at tilbringe endnu den indeværende Uge i Rolighed sammesteds. (Da.)
Ribe Stifts Adresseaviser, 1841-08-27
Som vi erfare kan man vente, at den nye Landcommuneforordning meget snart vil emanere. (B. T.)
Ribe Stifts Adresseaviser, 1841-08-27
Hs. Maj. Kongen har ved allerhøieste Rescript af 3die Febr. d. A. allernaadigst bestemt, at Jndkomsterne for de ved Told- og Consumtionsvæsenet, i Danmark ansatte Embedsmænd og Betiente skulle udbetales disse aldeles afkortningsfrie. Som Følge deraf har Rentekammeret ved Circulaire af 14 ds. anmodet samtlige Oppebørselsbetjente om at lade bemeldte Embedsmænd være udkrævede for Embeds skat. (Vib. A.)
Ribe Stifts Adresseaviser, 1841-08-27
Professor Heibergs yndede Vaudeville=Monolog, "Emilies Hjertebanken" bearbeides nu af Dr. Toepser til Opførelse paa Hamborgs Stadttheater", ved Demøiselle Julie Hermann. (O. T. A.)
Ribe Stifts Adresseaviser, 1841-08-27
Commandeuren for Livgarden til Fods, Kmhrr. Johan Ditlev v. Zepelin døde i en Alder af 72 Aar d. 23, de pludseligt, under et apoplectisk Anfald, uden foregaaende Sygeleie. (B. T.)"Et Par Ord om Ove Høegh Guldberg helliget Sandhed og Retfærdighed af Christian Høegh Guldberg, hans Søn." Under denne Titel har Generalmajor Guldberg, foranlediget ved nogle Yttringer, i "Dansk Folkekalender for 1841, ved hvilke Ministeren Guldberg betegnedes som, herskesyg, smidig og smaaligt ængstelig, udgivet et Skrift, indeholdende en Beviisførelse af stor indre Styrke idet andre Sider af hiin Statsmands Levnet og Virksomhed, hvilke i Historien forlængst ere anerkjendte som fortjenstlige og sande, udhæves, og Skriftet viser disse Egen skabers Uforenelighed med saadanne Feil, som man i Folkekalenderen har tillagt ham. (S. B.)
Ribe Stifts Adresseaviser, 1841-08-27
Kæmneriet i Staden Altona har ansøgt H. M. om allerh. Tilladelse til at maatte subskribere for 4000 Actier i Altona=Kieler Jernbanen. Som bekjendt har Kiel tegnet sig for 2000. (Aarh. A.)¬
Ribe Stifts Adresseaviser, 1841-08-27
Et italiensk Operaselskab, som fortiden spiller i Berlin, ventes til Kbhvn, i Vinter. (Da.)
Ribe Stifts Adresseaviser, 1841-08-27
Den 22. de, gav det strelitz-mecklenborgske Theaterselskab sin sidste Forestilling i Kbhv. (Aarh. A.)¬
Ribe Stifts Adresseaviser, 1841-08-27
Med Orlogsbriggen Mercurius fra Vestindien er til Kbhv. oversendt to gamle Negere, Mand og Kone, som der skulle lide Straf for af Hævngierrighed imod deres Herre at have sat Jld paa en Plantage. (S. B.)¬
Ribe Stifts Adresseaviser, 1841-08-27
J forrige Uge vare et Par unge Heste om Natten blevne bortstiaalne fra en Mark ved Lyngby Kanten. Da Tyveriet opdagedes, forfulgte Eieren strax Sporet, men fandt kun Rudera af sine Dyr henad Roeskilde til. Tyvene havde kun havt Lyst til Huden, havde flaaet Hestene og ladet Kroppen. ligge. (S. B.)
Ribe Stifts Adresseaviser, 1841-08-27
I Gaar otte Dage faldt en lille Socadet, ved at lege med nogle af sine Jævnaldrende, ned fra en Muur. Ulykkeligviis tog han for sig og knuste derved begge Hænderne. Han fik Hovedet stærkt forslaaet, saa at Man tvivler om hans Liv. Den foregaaende Dag mistede ligeledes en lille Dreng, Livet ved at styrte ned fra et Stillads i Adelgade; og endelig druknede en Brændeviinskarl sig af Fortvivlelse over, at han havde bortspillet en Arv paa nogle hundrede Daler i Tallotteriet. (Aalb. A.)¬
Ribe Stifts Adresseaviser, 1841-08-27
J Komiteen for den helsingør kjøbenhavnske Dampskibsfart er det besluttet at foreslaae Anskaffelsen af et nyt Jern=Dampskib med 2 Maskiner, hver paa 20 Hestes Kraft. Derom vil nu blive afholdt en Generalforsamling. (Dyk.)
Ribe Stifts Adresseaviser, 1841-08-27
En Student paa 19 Aar har d. 23de, efter at have lemlæstet sig selv paa en uhørt Maade, gjort Ende paa sine Dage ved at overskjære sin Hals.
Ribe Stifts Adresseaviser, 1841-08-27
Efter hvad man erfarer, skal det nu være bestemt, at Armeens Farve herefter skal være rød og lyseblaa, nemlig rød Trøie eller Jakke med en Rad Knapper, uden Rabatter, og lyseblaae Beenklæder. Paa Skuldrene skal der anbringes Mærker til at adskille Corpserne. – Naar man betænker, at der hidtil paa det kgl. Klædemanufactur har maattet tilvirkes Klæde af alle mulige Slags Farver til Armeen, saa vil man indsee, at ved denne Foranstaltning er vundet baade Tid og Penge. (L. F. A.)
Ribe Stifts Adresseaviser, 1841-08-27
Det hedder i Viborg A., at der fra Fregatten "Bellona, skal ved de sydamerikanske Kyster været deserteret en Deel Matroser, Grunden dertil er dog ei til Ære for vore Officerer være det sagt -at søge i haard Behandling eller andet deslige, men de danske Matroser ere meget søgte og bekjendte som udmærkede Søfolk, og det er i Sandhed beklageligt at de ei have været ligesaa troe mod deres Flag, men at Synet af en fyldt Guldpung har kunnet bevæge dem til et Skridt, som berøver dem et Fædreland. Deserteurerne ere ei alene af de Jndroullerede, men ogsaa af den saakaldte faste Stok, FraLinieskibets Mers faldt en Matros ud i Havet, og skjøndt det blæste en halv Storm, sprang dog en anden uforfærdet Gut ud efter ham. Han naaede ham og, men fandt ham livløs og kunde ei arbeide sig i den heftige Bølgegang med den Livløse hen til det udkastede Redningsnet. Han maatte derfor være betænkt paa sin egen Redning, og blev og lykkeligen taget ombord igjen. En anden Matros, der sad udenbord, faldt og overbord, men blev ved det udkastede Redningsnet heldigen frelst.
Ribe Stifts Adresseaviser, 1841-08-27
En Mand i Kbhvn, havde forsikkret sit Bo til dets fiirdobbelte Værd, og derefter, hvilket er oplyst ved de optagne Forhør, overgivet sin Broder, Policen med de Ord, at da det var et gl. Huus kunde det maaskee brænde af, og derfor var det ham kjært, at Policen var i sikkre Hænder. Nogen, Tid efter bemærkedes en stærk Røg slaaende ud af Taget i Mandens Bopæl (paa Hjørnet af Rigens gade og Sølvgaden), og man søgte forgiæves at overtale ham til at lukke op; endelig maatte man slaae Døren ind. Jlden havde allerede grebet meget om sig, og der var brændt en Deel Klæder, Bohave &c.; men der fandtes lillige Svovlstikker, Blaar a., som ei havde fænget, og andet deslige. Jlden blev ved Hjælp af den hurtig tillende Nybodersprøite strax slukket, og Manden paa Brand majorens Ordre arresteret. Uagtet der skifteviis, af 4 Politirets=Assessorer blev holdt skarpt Forhør over ham i 3 Dage, har han dog ei været at bringe til Bekjendelse. Under Forhørerne er det imidlertid bleven oplyst, at han tillige har udviist den meest umenneskelige Medfart mod sine Børn; han har navnligen saaledes pryglet den ene, saaat Brystet var ganske blaat, og paa en anden havde han bundet en Snor, hvori han rykkede saasnart det var færd med at slumre. - Manden er Militair, men er overgivet Domstolene som tiltalt for forsætlig Jldspaasættelse og umenneskelig Behandling af sine Børn; han hensidder for Øieblikket paa Hovedvagten. (Vb. A.)
Ribe Stifts Adresseaviser, 1841-08-27
D. 17, de opførte det franske Skuespillerselskab i Helsingør Stykket: "Pauvre Jacques", hvori Hr. Lionels Spil berettes at have havt den Virkning, paa en Tilskuerinde, at hun besvimmede midt under Stykket, og da først een Dame var bleven upasselig, fandtes der snart flere, der fik Ondt, og Teppet maatte gaae ned, medens en Dame=Export arrangeredes. Efter at dette var lykkelig bragt til Ende, fortsattes Stykket uden at volde flere Ulykker. (Da.) Natten til den 14de de omtrent Kl. 12, skeete igjennem Vinduerne et Jndbrud i Vallensbek Præstegaard i Kbhvs. Amt, udentvivl af 2 eller flere Personer. Efter at nogle Værelser vare gjennemsøgte og Meubler opbrudte, hvorved dog kun en ny Specie er borttagen, aabnedes Døren til Sovekammeret, hvor Præsten og hans Kone laae i Sengen, foran hvilke den indtrædende Forbryder stillede sig i en truende Stilling, med en Knippel og et tændt Lys i den høire Haand og i den venstre Præstens egen i Kjøkkenet forefundne Haandøre, Præsten vækkede sin Kone med Raabet om, at der var Tyve, og sprang derpaa ud af Sengen for at gribe Personen. Denne værgede sig imod Præsten og hans ham til Hjælp ilede Ægtefælle, ved at slaae dem begge baade med Kniplen og med Øxen, ligesom han og raabte sine udenfor værende Medskyldige til Hjælp; men Jngen kom, Præsten raabte ligeledes om Hjælp, og skjøndt Jngen var i Nærheden, derkunde komme ham tilhjælp, har dette dog rimeligviis bragt Voldsmanden til at frygte for Anholdelse, saa han retirerede ud af Værelset og forsvandt. De Ægtefællerne tilføiede Beskadigelser ere ikke betydelige. - Den omtalte Person er udentvivl en farlig og berygtet Forbryder fra Kbhvn.; han blev strax anholdt af Politiet om Morgenen, inden han naaede Staden. Denne Person var allerede i forrige Aar. mistænkt for Deelagtighed i en meget lignende Forbrydelse, nemlig det bekjendte Jndbrudstyveri Natten til den 28de Marts 1840 paa Bakkegaarden, hvor Hs. Exellence Minister Grev Otto Moltke blev frastiaalet hans Ordensdecorationer, nogle flere Ting, af Værdi og et Par hundrede Daler. (Da.)J Landsbyen Veddeløv, en halv Miil fra Roeskilde, er i disse Dage en Huusmand, J. N. Munte, om Aftenen Kl. 10 fundet myrdet paa Byens Gade. Hans Strube fandtes overskaaren, ligesom desuden hans Overlæbe var flækket. Mistanken, faldt strax paa en Gjærkræmmer, Poul Svendsen, (23 Aar gl.), hvis Klæder vare blodige og som Dagen for havde været i Trætte med den Myrdede. (Da.)J Slagelse-Egnen har en Tjenestekarl paa 19 Aar ombragt sig selv ved at give sig nogle Snit i Halsen med en Ragekniv, hvoraf han dog først døde Dagen efter. Den Ulykkelige var hengiven til Spil. (Slag. A.)¬
Ribe Stifts Adresseaviser, 1841-08-27
J Kiel ere mange Haandværkssvende blevne arresterebe paa Grund af forbudne Forbindelser. For at have den fornødne Control med Hensyn til Løsgængeri, har Politimesteren i Aarhuus anseet det nødvendigt, at enhver Person af Mandkjønnet, der i Aarhuus vil ernære sig som Dagleier, dertil skal forsyne sig med et Tegn fra Fæstemanden.
Ribe Stifts Adresseaviser, 1841-08-27
For Hovedgaarden Rebbegaard mellem Veile og Fridericia blev ved offentlig Auktion buden 25,050 Rbd. r. S., men Budet af Eieren forkastet. (Veile A.)
Ribe Stifts Adresseaviser, 1841-08-27
Udnævnelse. D. 21. ds. har Hs. Maj. allernaadigst beskikket Sognepræst for Vildsted og Vindblæs Menigheder i Viborg Stift, P. Thomsen, til Sognepræst for Nibe og Voxlev Menigheder i samme Stift. (B. T.)
Ribe Stifts Adresseaviser, 1841-08-27
Ved Tallotteriets 1525 Trækning i Kbhvn, udkom: No. 70. 9. 39. 71. 46.
Ribe Stifts Adresseaviser, 1841-08-27
Ribe, 12te Søndag efter Trinitatis prædiker i Domkirken Hr. Catechet Fibiger; i Cathrine Kirke Hr. Pastor de Thurah.
Ribe Stifts Adresseaviser, 1841-08-27
(Jndsendt. J "Dannevirke" Nr. 11 fortælles, at Solformørkelsen, der indtraf 18de Juli d. A., yttrede sig paa en voldsom Maade, nemlig ved rasende Storme paa Genfersøen" osv.
Ribe Stifts Adresseaviser, 1841-08-27
Denne Fremstilling er, efter Jndsenderens Formening, vildledende og urigtig, da Formørkelserne ikke have nogen Jndflydelse paa Veirliget. Blandt lignende feilagtige Fremstillinger har det endmeere forundret Jndsenderen at see i dansk Folkekalender for 1841 (i Afhandlingen om Nordlysene) udtalt at "Solen dagligen vandrer omkring Jorden; og besynderligt er det, at Jngen tidligere har omtalt denne vildledende Urigtighed, der er saameget beklageligere som, i de nævnte Tilfælde, Sandheden og Virkeligheden ere saa vel skikkede til at give et ophøiet og opløftende Begreb om Skaberens store Viisdom og Godhed.
Ribe Stifts Adresseaviser, 1841-08-27
Bekjendtgjørelser.
Ribe Stifts Adresseaviser, 1841-08-27
Handelslærling. Et ungt Menneske af god Opdragelse, som regner og skriver godt, kan strax blive anbragt ved en Kolonial= og Produkthandel i en af Fyens Kjøbstæder. Adressekomptoiret anviser.
Ribe Stifts Adresseaviser, 1841-08-27
Ved offentlig Auction, som efter nærmere Bekjendtgjørelse vil blive afholdt i Midten af næste Maaned, lader Undertegnede bortsælge circa 200 Traver høstet Havre i Forten, hvilket herved foreløbig anmeldes. Ribe den 27 Aug. 1841. Lorentz Frandsen. Udkommet er hos A. S. Kastrup i Flensborg; Forsøg til en Rets=Formular=Bog samt en Tydsk Dansk Lovkyndigheds-Ordbog Til Brug for Nord=Slesvig. XVI. S. Denne Bog kan ikke alene tjene til Hjælpemiddel for vedkommende Embedsmænd og Sagførere, men tillige være til Nytte for Bonden og Borgeren, der heri finder en Mængde Formularer for Affattelsen af de vigtigste i alle Livets Forholde forekommende Documenter, med Tilføielse af de Retssætninger, som især komme i Betragtning ved samme. For at lette Bogens Anskaffelse, er Prisen ansat yderst lavt, næmlig til 20 s. Crt. for et indbundet Exemplar; den er at faae hos Hr. Bogbinder Termansen i Ribe Bogbinder=Termansen modtager Subskription paa Specielle Kort over Kongeriget. Danmark i 17 illuminerede Planer. Disse Korts Beskaffenhed og Jndretning ville kunne erfares af Prøveplaner, der findes i Landets vigtigste Boglader. Kortene over Østifterne ere udkomne i 7 Planer samt 1ste Plan over Nørre-Jylland, der ialt vil udkomme i Planer, tvende hvert Aar, til en Priis af 1 Rbd. pr. Plan, til hvilken Priis ogsaa enkelte Kort kunne sælges.
Ribe Stifts Adresseaviser, 1841-08-27
Da den heri Byen afdøde Værtshuusholder Christen Hansen og ligeledes afdøde Hustrue Maren Hansdatter Fyhns 2de Søstre, Dorthea Cathrine og Bodild Hansdatter, som ikke i sin Tid have meldt sig paa Skiftet efter bemeldte Afdøde, og ei heller senere have meldt sig efter den Jndkaldelse, som med Aar og Dags Varse har været udstædt og findes indrykket i denne Tidende Nr. 44, 45 og 46 for 1840, saa ville disses afsatte Arvelodder, være at deele imellem Maren Hansdatter Fyhns øvrige Arvinger, hvilke til den Ende herved indvarsles til Møde for en Skiftesamling, som afholdes paa Ribe Raad Trykt i Ribe hos Chr. sal. Hyphoff. stue Tirsdagen den 21de Septbr. næstk. om Eftermiddagen Kl. 4, hvor da Repartitionen vil blive fremlagt. Ribe den 24de Aug. 1841. Høyer. Hør Til Efterretning for dem, som ved undertegnede Compagnie maatte ønske at erholde Sikkerhed imod Tab ved Jldsvaade af deres rørlige Eiendomme, bekjendtgjøres herved: Compagniet forsikkrer for Tidsrum fra tre til tolv Maaneder af Gangen alle rørlige Ting, (med nogle enkelte Undtagelser, navnligen alle Slags Kjøbmandsgods, alle Slags Fabrikers, Manufacturers og Værkers Varer, alle Slags Sæd, Foder og Kreature, saavelsom Meubler og andre Effecter, som ikke kunne forsikkres under Bygnings Assurance. Med Hensyn til den større eller mindre Fare, som Forsikkringerne medføre, ere de inddeelte i 3 Klasser, og den ordinaire Præmie bestemt: for 1ste Kl. til 24 s. aarlig af hvert 100 Rbd. r. S. som forsikkres, 2den Kl. 1, 36 s. - 3die Kl. 1, 72 s.
Ribe Stifts Adresseaviser, 1841-08-27
Hos Compagniets Commissionairer, der ere forsynede med Policeblanketter, og autoriserede til at antage Forsikkringer, erholdes uden Betaling trykte Efterretninger om de nærmere Vilkaar.
Ribe Stifts Adresseaviser, 1841-08-27
Compagniets Commissionairer i Nørre Jylland ere: i Aalborg, Aarhuus. Bankcasserer Otterstrøm. - Toldkasserer Bay. Ebeltoft.